Zásady hospodárenia
s majetkom obce

Zlatníky

     Obecné zastupiteľstvo v Zlatníkoch v zmysle zákona č. 369/1990 Zb. o obecnom zriadení v znení neskorších predpisov ako aj v súlade s § 9 ods. l zákon č. 138/1991 Zb. o majetku obcí v znení neskorších predpisov schválilo na svojom zasadnutí tieto „Zásady hospodárenia s majetkom obce“.

Článok  I.
Základné ustanovenie

     Podľa § l zákona č. 369/1990 Zb. o obecnom zriadení v znení neskorších predpisov je Obec Zlatníky právnickou osobou, ktorá za podmienok ustanovených zákonom samostatne hospodári s vlastným majetkom, vlastnými príjmami a majetkom štátu dočasne prenechaných obci.
     Účelom týchto „Zásad.“.. je podrobne upraviť hospodárenie s majetkom Obce Nedašovce a s rozpočtovým hospodárením obce. 

Článok II.
Majetok obce

1)   Majetok obce Zlatníky tvorí:
a)	nehnuteľný majetok (pozemky a stavby)
b)	hnuteľný majetok (hmotný a nehmotný majetok)
c)	finančný majetok
d)	majetkové práva a záväzky obce
      
      Majetok obce je vedený na príslušných účtoch v účtovníctve, v zmysle zákona čís. 
      431/2002 Z.z. o účtovníctve v znení neskorších predpisov a podrobnejšie vo vnútornej  
      norme „Účtovná smernica obce Zlatníky“.

2)  Do vlastníctva obce môže
a)	prejsť ďalší majetok z majetku Slovenskej republiky, ak je na Obec zákonom prenesená  zakladateľská, alebo zriaďovateľská funkcia ak to ustanoví osobitný predpis, príp. na základe dohody /§ 5 ods.l zák. SNR. č. 518/1990 Zb/,
b)	do výšky nadobúdaného majetku predchádzajú na obec všetky súvisiace záväzky.

3)  Obec môže
a)	zveriť svoj majetok do správy rozpočtovej alebo príspevkovej organizácie, ktorú 
      zriadila podľa osobitného predpisu. Všetky právne úkony spojené s nakladaním s  
      majetkom obce musia mať písomnú formu, inak sú neplatné,  
b)	majetok vložiť ako vklad do obchodnej spoločnosti, alebo môže zo svojho majetku  
      založiť inú právnickú osobu.

Článok III.
Orgány oprávnené hospodáriť s majetkom obce

     V podmienkach Obce Nedašovce sú oprávnenými nakladať a hospodáriť s majetkom obce:
a)	Obecné zastupiteľstvo
b)	Starosta obce
c)	Zamestnanci obce
Iné subjekty sú oprávnené nakladať s majetkom obce len potiaľ, pokiaľ to vyplýva z
osobitných rozhodnutí alebo postupu oprávnených orgánov obce.

Článok  IV.
Práva a povinnosti pri hospodárení s majetkom obce

1. Orgány obce sú povinné hospodáriť s majetkom obce a so zvereným majetkom štátu, v  
    prospech rozvoja obce a jej občanov. Majú ho zveľaďovať, zhodnocovať a vo svojej  
    celkovej hodnote v zásade nezmenšený zachovať. Darovanie nehnuteľného majetku obce je  
    neprípustné. Majetok obce možno použiť najmä na verejné účely, na podnikateľskú činnosť    
    a na výkon samosprávy obce.

2. Orgány obce sú povinné najmä:
a)	udržiavať a užívať majetok,
b)	chrániť majetok pred poškodením, zničením, stratou alebo zneužitím,
c)	používať všetky právne prostriedky na ochranu majetku, vrátane včasného uplatňovania
svojich práv alebo oprávnených záujmov pred príslušnými orgánmi,
d)	viesť majetok v predpísanej evidencii,
e)	vykonávať inventarizáciu majetku a záväzkov podľa osobitných predpisov
f)	poistiť zverený majetok

3. Obec je povinná zachovať účelové určenie majetku, ktorý nadobudla  (§ 7 zákona č.  
    138/1991 Zb. v znení neskorších predpisov).   

4. a)  V prípade zriadenia organizácie, resp. vloženia majetku do obchodnej spoločnosti táto
         časť bude doplnená o podmienky a schválená obecným zastupiteľstvom
    b)  Prenájom majetku obce – dlhodobý t.j. doba nájmu dlhšia ako 2 mesiace musí schváliť
   obecné zastupiteľstvo. 
    c)  Krátkodobý prenájom schvaľuje starosta obce. Ak ide o pravidelné krátkodobé  
   prenájmy základné sadzby určuje Obecného zastupiteľstvo napr. prenájom kultúrneho
   domu, resp. iných priestorov vo vlastníctve obce 
    d) Prenájmy majetku si vyžadujú písomnú formu.
   Pri dlhodobom prenájme nehnuteľného majetku sa nájomnej zmluve uvedú podmienky
   za ktorých je možné uskutočniť nájomcom technické zhodnotenie majetku a následné
   vlastníctvo technického zhodnotenia majetku.

Článok V.
Správa majetku obce a majetku štátu zvereného obci

1.  Obecný úrad v Zlatníkoch  vedie úplnú a aktuálnu evidenciu majetku ako aj jeho 
     prírastky a úbytky.

2.  Obecný úrad je povinný v termíne určenom starostom obce vykonať inventarizáciu 
majetku obce v zmysle zák. č. 431/2002 Z.z. o účtovníctve v znení neskorších predpisov 
ako aj vnútornej normy „Účtovná smernica“.

3.  Správu o hospodárení s majetkom obce predkladá obecnému zastupiteľstvu jeden krát za   
      dva roky spravidla pri posudzovaní záverečného účtu obce.
      Hlavný kontrolór obce je povinný predkladať správy z vykonaných kontrol o hospodárení
      s majetkom obce v zmysle „Plánu kontrolnej činnosti“.

4.   O údržbe, rekonštrukcii, oprave a modernizácii majetku sa rozhoduje pri schvaľovaní 
      rozpočtu obce na príslušný rok tak, aby boli zabezpečené na tento účel aj finančné   
      prostriedky. Výnimku tvoria výdavky na životných pohromách v mimoriadnych
      udalostiach, kde je nutné okamžité riešenie situácie zo strany starostu obce.  
      O tejto skutočnosti starosta následne informuje obecné zastupiteľstvo.

5.   Neupotrebiteľný majetok je majetok, ktorý pre svoje úplné opotrebovanie, poškodenie, 
zastaralosť alebo nehospodárnosť v prevádzke nemôže slúžiť svojmu účelu. Za neupotrebiteľný majetok sa považujú aj budovy a stavby, ktoré nemožno premiestniť a ktoré je potrebné odstrániť v dôsledku plánovanej výstavby, prestavby, alebo rozšírenia objektu.
Neupotrebiteľný majetok, pri ktorom je zrejmé, že ho nemôžu využiť právnická alebo
fyzická osoba sa fyzicky a účtovne zlikviduje. Rovnako sa naloží s prebytočným majetkom o ktorý  neprejavili záujem právnické ani fyzické osoby.

Článok VI.
Nadobúdanie majetku obce

1.  Obec môže nadobúdať majetok – hnuteľný aj nehnuteľný: od právnických aj fyzických 
     osôb zmluvou, a to odplatne alebo bezodplatne. Obec môže nadobúdať majetok dedením.
     Obec môže nadobúdať majetok aj vlastnou podnikateľskou a investorkou činnosťou, príp.
     aj inými aktivitami, pokiaľ to neodporuje osobitným právnym predpisom.

2.  Nadobúdanie vlastníctva nehnuteľného majetku podlieha vždy schváleniu obecným zastu-
     piteľstvom.  Schváleniu obecným zastupiteľstvom podlieha aj nadobúdanie hnuteľných    
     vecí prostredníctvom schváleného rozpočtu obce.

3.  Nadobúdanie vlastníctva hnuteľného majetku mimo schváleného rozpočtu podlieha     
     schváleniu:
       a)  v hodnote do    5 000,00 EUR   starostovi obce,
 b)  v hodnote nad  5 000,01 EUR  obecnému zastupiteľstvu

4.  Obec môže nadobúdať hnuteľné veci bezodplatne – darovaním a dedením. Aj v týchto 
prípadoch sa musí použiť ust. článku VI. ods. 3 týchto zásad.

5.  Obec nadobúda majetok podnikateľskou činnosťou najmä v nasledovných prípadoch:
a)	majetkovou účasťou pri podnikaní iných právnických alebo fyzických osôb
b)	vkladmi – peňažnými aj nepeňažnými – do obchodných spoločností v súlade so
zákonom č. 513/1991 Zb. (Obchodný zákonník)

6.  Obec nadobúda majetok aj investorskou činnosťou, najmä v prípadoch:
a)	stavbou objektov a budov
b)	v súlade so zmluvou v prípadoch združenia prostriedkov s inými právnickými alebo
fyzickými osobami.

Článok VII.
Prevody vlastníctva majetku obce

1.  Prebytočný majetok obce je obec povinná písomne ponúknuť ponukovým konaním,  
     spravidla zverejnením ponuky v mieste obvyklým spôsobom (informačná tabuľa, rozhlas,  
     webová stránka obce až po vyhodnotení ponúk záujemcom obce, ak najmenej jeden   
     ponúkne primeranú cenu. Ak žiadny záujemca neponúkne aspoň primeranú cenu, je
     obec povinná zopakovať ponukové konanie.

2.  Prevody prebytočného majetku na iné právnické a fyzické osoby sa uskutočňujú zmluvne
spravidla za odplatu. Zmluvné prevody nehnuteľného majetku vždy podliehajú schváleniu
obecným zastupiteľstvom. 
Ak sa prevádza spoluvlastnícky podiel k nehnuteľnosti, ponúkne sa tento podiel ostatným
spoluvlastníkom. Obec má právo voľby spoluvlastníka, ktorému odpredá svoj podiel.

3.  Zmluvné prevody na iné právnické alebo fyzické osoby sa realizujú zásadne za cenu  
     obvyklú na miestnom relevantnom trhu, pokiaľ nie sú dané dôvody hodné osobitného 
     zreteľa. Takého dôvody musia byť vždy špecifikované v uznesení obecného zastupiteľstva
     o schválení zmluvného prevodu.

4.  Dohodnutá kúpna cena je cena schválená obecným zastupiteľstvom  a následne druhým 
     účastníkom kúpnej zmluvy. Pri dohodovaní ceny nehnuteľnosti vychádza obecné zastupi-
     teľstvo so znaleckého posudku o cene, vypracovaného znalcom podľa vyhlášky MF SR č. 
     465/1991 Zb. v znení  neskorších predpisov.

5.  Pri prevode pozemkov sa za minimálnu cenu považuje cena stanovená podľa príslušných
     ustanovení § 15 vyhlášky MF SR č. 465/1991 Zb. v znení neskorších predpisov  
     v závislosti od druhu prevádzaného pozemku podľa evidencie katastra nehnuteľnosti. 
     V prípade vyhotovenia znaleckého posudku prevod zabezpečí obec. V kúpnej cene budú  
     započítané aj náklady súvisiace s prevodom. Náklady na vypracovanie geometrického 
     plánu znáša žiadateľ. Geometrický plán doloží k žiadosti.
     Ak je prevod nehnuteľnosti spojený so záujmom obce, môže obecné zastupiteľstvo o
     započítaní nákladov rozhodnúť aj inak.
     Takýmto postupom nie je dotknutá osobitná právna úprava na úseku poskytovania štátnej
     pomoci.

Článok VIII.
Prenechávanie majetku obce do užívania

1. Obec môže majetok, ktorý dočasne nepotrebuje na plnenie svojich úloh (neupotrebiteľný
    a prebytočný majetok) prenechať nájomnou zmluvou na dočasné užívanie inej právnickej
    alebo fyzickej osobe  a to zásadne odplatne.
    Nájomná zmluva musí mať písomnú formu a musí obsahovať najmä:
a)	presnú špecifikáciu majetku obce
b)	spôsob užívania
c)	čas užívania
d)	výšku odplaty za užívanie
e)	podmienky užívania
2. Prenechávať majetok obce na dočasné užívanie je možné aj v prípadoch, keď je to pre
    obec ekonomicky výhodné.
3.  Prenechávanie majetku do dočasného užívania právnickej alebo fyzickej osobe (nájom )
     vrátane každého predĺženia doby užívania podlieha schváleniu obecným zastupiteľstvom.
     
4.  Uzatváranie zmlúv o prenájme majetku obce patrí do rozhodovacej právomoci starostu   
     obce po predchádzajúcom súhlase obecného zastupiteľstva.

Článok IX.
Nakladanie s pohľadávkami a inými majetkovými právami obce

1. Pohľadávky na miestne dane a miestny poplatok za komunálne odpady a stavebné  
    odpady Obec Nedašovce rieši podľa zákona č. 511/1992 Zb. o správe daní a poplatkov 
    v znení neskorších predpisov.
a)	Odpustenie daňového nedoplatku – Obec Zlatníky môže na žiadosť daňového 
dlžníka celkom alebo sčasti odpustiť daňový nedoplatok fyzickej osobe, ak by
jeho vymáhaním bola vážne ohrozená výživa daňového dlžníka alebo osôb na jeho 
výživu odkázaných alebo ak by vymáhanie daňového nedoplatku viedlo k hospodárs-
kemu zániku daňového dlžníka. Splnenie podmienok je daňový dlžník povinný
preukázať.
Obec o odpustení daňového nedoplatku vydá rozhodnutie.
b)	Odpísanie daňového nedoplatku – Obec Zlatníky odpíše daňový nedoplatok z
vlastného podnetu, aj je nevymožiteľný ( § 65 zák. č. 511/1992 Zb. v znení neskorších
predpisov).
c)	Odpustenie sankcie – Obec Zlatníky môže na žiadosť daňového subjektu alebo dediča odpustiť sankciu alebo povoliť úľavu zo sankcie ( § 103 zákona č. 51181992 Zb.
v znení neskorších predpisov)

2. Ostatné pohľadávky:
a)	Zo závažných,  predovšetkým sociálnych dôvodov, je možné na žiadosť dlžníka
pohľadávku obce čiastočne odpustiť, a to za podmienky, že bola dovtedy splatná
aspoň do 2/3 jej celkovej hodnoty a zvyšná nesplatená časť nepresahuje sumu 
100 EUR. O odpustení takýchto pohľadávok rozhoduje obecné zastupiteľstvo.
b)	Odpustiť pohľadávku nie je možné:
-	za správne poplatky (zák.čís.  232/1999 Z.z. v znení noviel)
-	ak ide o úmyselný trestný čin, alebo priestupok
-	ak by takto vznikol dlžníkovi vedomý majetkový prospech
          Proti tomuto istému dlžníkovi možno od vymáhanie pohľadávky rovnakého druhu  
          upustiť iba jedenkrát za tri roky.
c)	Ak je pohľadávka obce prechodne nevymožiteľná, upustí sa dočasne od jej vymáhania,
musí byť však zabezpečené, aby  sa táto pohľadávka nepremlčala alebo nezanikla.
Len čo odpadnú dôvody dočasného upustenia od vymáhania pohľadávky, je obec povinná zabezpečiť je včasné vymoženie.
d)	Obec upustí od vymáhania  pohľadávok ak:
-	nemožno preukázať, že pohľadávka trvá alebo nemožno preukázať jej výšku ak
subjekt zanikol a nemá právneho nástupcu,
-	dlžník zomrel a pohľadávku nemohla byť uspokojená ani vymáhaním na dedičoch dlžníka
-	u všetkých okolností prípadu je zrejmé, že vymáhanie pohľadávky by nebolo
úspešné

Článok X.
Schvaľovanie orgánmi obce

1.  Pri hospodárení s majetkom obce majú rozhodovaciu právomoc:
a)	obecné zastupiteľstvo
b)	starosta obce

2.  Obecné zastupiteľstvo schvaľuje, okrem už vyššie uvedených úkonov vždy:
a)	všetky zmluvné prevody nehnuteľného majetku
b)	zmluvné prevody hnuteľného majetku nad hodnotu nad 200 EUR vrátane prevodov
majetku v takejto hodnote medzi subjektami obce
     c)   likvidáciu neupotrebiteľného majetku obce, ktorého nadobúdacia hodnota bola
           vyššia ako 200 EUR
     d)  odňatie spravovaného majetku a jeho odovzdanie inému subjektu s majetkovou účasťou
          obce
 e)  prenechanie majetku obce a majetku štátu zvereného obci do dočasného užívania  
fyzickým a právnickým osobám
 f)  združovanie finančných prostriedkov
 g)  odpusteniu, prípadne zníženiu pohľadávky obce
     h)  uzatvoreniu záväzku presahujúceho rámec finančných zdrojov subjektov s majetkovou
      účasťou obce
i)  majetkové vklady do obchodných spoločností
 
3. Starosta obce, okrem už vyššie uvedených úkonov schvaľuje:
a)	zmluvné prevody hnuteľného majetku v hodnote 200 EUR, vrátane prevodov majetku
v takej hodnote medzi subjektami obce
b)	likvidáciu neupotrebiteľného majetku obce, ktorého nadobúdacia cena bola do 200 Eur
c)	odpustenie, prípadne zníženie pohľadávky obce do hodnoty 30 Eur, povolenie splátok,
ako aj odklad platenie do 200 Eur.

Článok XI.
Hospodárenie s finančnými prostriedkami, ceninami a cennými papiermi
Obce Zlatníky

1.  Pre potreby hospodárenia si obecný úrad zriaďuje hotovostnú pokladňu a peňažné
     účty v bankách. 
2.  V rámci hospodárenia s majetkom obce pri zabezpečovaní úloh rozvoja obce môže 
     Obec Nedašovce požiadať peňažný ústav o úver a to po predchádzajúcom schválení 
     obecného zastupiteľstva a vyjadrení hlavného kontrolóra obce.
3.  Obec nakupuje a hospodári s ceninami podľa svojich potrieb. Za ceniny sú považované
     poštové známky, kolky, stravné lístky. O použití cenín vedie evidenciu.
4.  Obec môže vydávať dlhopisy, nakupovať cenné papiere. Tieto úkony podliehajú
     schváleniu obecným zastupiteľstvom.
5.  Obec má vo svojom finančnom majetku akcie Západoslovenskej vodárenskej spoločnosti
     v počte           kusov, v nominálnej hodnote 33,19 Eur, čo spolu činí           Eur.
6.  Pokladničná hotovosť na OcÚ v Zlatníkoch nesmie presiahnuť sumu    Eur.

Článok XII.
Záverečné ustanovenie

1.  Obecný úrad je povinný každoročne do 30.11 bežného roka spracovať a predložiť
     prostredníctvom starostu obce rozpočet na ďalší rok v rozdelení na bežný a kapitálový,
     resp. finančný.

2.  Správu o výsledkoch hospodárenia za uplynulý rok predkladá starosta obce na zasadnutie
     obecného zastupiteľstva do vykonaní účtovnej závierky roka, do 30.6. bežného roka.
     Rozpočtové hospodárenie obce sa riadi zák. č. 525/2004 Z.z. o rozpočtových pravidlách
     verejnej správy a rozpočtových pravidlách v samospráve.

3.  Zmeny a doplnky podliehajú schváleniu obecného zastupiteľstva.

4.  Zásady hospodárenia bolo schválené na zasadnutí Obecného zastupiteľstva v 
     Zlatníkoch dňa  30.07.2010  uznesením číslo: 41/B3/10 a nadobúdajú účinnosť dňom
     schválenia.

                          

                                                                              Milan Gešnábel                                                                                        
                                                                                starosta  obce